אלפבית ערבי

האלפבית הערבי הוא כתב שהתפתח מהאלפבית הארמי הנבטי ושימש במקור לכתיבת השפה הערבית, אך כיום משמש לכתיבת שפות רבות, בעיקר בשל השפעת האסלאם על תרבויות שונות. האלפבית הערבי החל לשמש באופן רחב במאה ה-4 לספירה בחצי האי ערב, אך הופיע לראשונה בשנת 512 לספירה. בשפה הארמית הנבטית ישנם פחות עיצורים מאשר בערבית, כך שלצורך כתיבת הערבית נוספו לאלפבית הארמי הנבטי אותיות נוספות על ידי הוספת נקודות לצורות הגרפיות הקיימות. עם התפשטות השימוש באלפבית הערבי לשפות אחרות נוספו לו סימנים נוספים, לביטוי צלילים שאינם קיימים בערבית.

האלפבית הערבי נכתב אופקית, מימין לשמאל, פרט לספרות – הנכתבות משמאל לימין. כיוון שהוא נכתב ומודפס בכתב מחובר ומכיוון שהחיבור הוא לפי דפוס קבוע, יש באלפבית הערבי ארבע גרסאות שונות לכל אות בהתאם למיקומה במילה, למעט האותיות הנעדרות יכולת קישור בעמדות מסוימות.

קיימים שני סדרים לאלפבית הערבי:
האחד מכונה הג'אי (هجائي), המסודר לפי מקבצי צורות של אותיות האלפבית הערבי, והוא הסדר המקובל בשימוש במילונים (לפיו מסודרות האותיות בתיבה השמאלית העליונה).
השני מכונה אבג'די (أبجدي), שמקורו בסדר האותיות באלפבית הפיניקי, דומה לסדר הקיים באלפבית העברי, והוא בא מאותו מקור. סדר זה משמש למתן ערכים מספריים לאותיות ("גימטריה").
בערבית הכתב משמש כאבג'ד, כלומר כתב בו מציינים תנועות לעיתים רחוקות בלבד.

צורות האותיות

במקרים בהם ויקיפדיה העברית אימצה תקן שונה מזה של האקדמיה ללשון, מופיעים התעתיקים החלופיים זה לצד זה, מימין תקן האקדמיה ומשמאל תקן ויקיפדיה העברית. אם קיים תקן לתעתיק מדויק השונה מהתעתיק הפשוט, אזי מופיע התעתיק המדויק מתחת לפשוט. יש לציין שבניבים שונים ישנן הגיות שונות, במעט או בהרבה, בחלק מהאותיות.

אותיות ארז דוד' (ارز دوذ) 
כל האותיות באלפבית הערבי מתחברות לאות הבאה אחריהן, מלבד קבוצה של שש אותיות: אליף, דאל, ד'אל, רא, זאי וואו.

6 אותיות אלו הן האותיות היחידות בערבית שכשהן בתחילת מילה או באמצע מילה - אין הן מתחברות שמאלה כלומר לאות שאחריהן. למשל במילה "ظروف" (מעטפות):

האות "רא" מתחברת ימינה (לאות שלפניה) אולם לא שמאלה, לאות "ואו". 

ה"ואו" אינה מתחברת ימינה כי האות "רא" אינה מתחברת שמאלה. האות "ואו" אינה מתחברת שמאלה כי היא אחת האותיות שאינן מתחברות שמאלה. 

האותיות "ואו" ו"פא" יכולות עקרונית להתחבר ימינה, לאות שלפניהן, אבל רק אם האות שלפניהן מתחברת שמאלה. היות במקרה זה האות שלפניהן - "רא" לפני "ואו" ו"ואו" לפני "פא" - אינן מתחברות שמאלה, האותיות הבאות אינן מתחברות ימינה.

השפות הנכתבות באלפבית הערבי

בעקבות תפוצת האסלאם הפך האלפבית הערבי למקובל לא רק לכתיבת השפה הערבית אלא גם לכתיבת שפות נוספות.

השפות הבאות נכתבות באמצעות גרסאות שונות של האלפבית הערבי:
ערבית
פרסית
אורדו
פשטו
סינדית
כורדית
מלאית - כתב המבוסס על האלפבית הערבי והקרוי ג'אווי, בשימוש בעיקר בהקשרים דתיים.
אינדונזית - בדיוק כמו המלאית
שפות שבהן האלפבית הערבי חדל להיות בשימוש:
טורקית עות'מאנית (לא בשימוש מאז 1928)
אזרית (לא בשימוש מאז 1928)
בלארוסית (שימש את הטטארים בבלארוס, לא בשימוש מאז המאה ה-17)
טטרית (הוחלף בכתב לטיני ב-1924 ואז בקירילי בשנת 1939)

קליגרפיה ערבית

האלפבית הערבי, על אותיותיו, היה אחד הנושאים החשובים באומנות הערבית כפי שניתן לראות בעבודות קליגרפיה ערביות. עוד ניתן לומר כי האותיות הערביות שולבו באומנות הערבסקה (כמו בדוגמה למטה). במאה ה-19 איברהים אל-יאזג'י צמצם את מספר הסימנים מכ-300 ל-60, מה שאיפשר, בהמשך, להתקדם לבניית מכונת כתיבה ערבית.

ראו גם
 כתיבת ערבית בצ'אט
 תשכיל
 אבג'ד
 אותיות שמש וירח
 ספרות ערביות

קישורים חיצוניים

 
 חידון אותיות בערבית, באתר לרגו

הערות שוליים

ערבית
ערבי
ערבי, אלפבית